Sletjeli smo u Brazil.
Da bih saznao što izvanzemaljci žele, istraživao sam napade na stoku u Oregonu,
a sad ću istražiti najopasniji susret s NLO-ima, incident u Colaresu,
gdje su krajem '70-ih stotine ljudi navodno napali NLO-i,
a aktivnost je sad u porastu.
Ovo nije putovanje za plašljive.
U Las Vegasu nema aviona koji lete za Amazonsku prašumu.
To se događa ovdje.
Morate doći i razgovarati s ljudima koji to proživljavaju.
- Jesi li bila u Brazilu? Obišla si svijet. - Nikad. Ovo mi je prvi put.
Nalazimo se s brazilskim stručnjakom Thiagom Tecchettijem.
- Kako si? - Drago mi je.
- Ovo je Vee. - Zdravo.
Nizom trajekata otputovat ćemo uzvodno,
gdje je nedavno bilo susreta koji bi nam mogli otkriti razlog napada.
Naše je odredište gradić Barcarena na rijeci Tocantins.
Thiago i njegov suradnik Nathan u kontaktu su s lokalcem Jhonnyjem.
George. Drago mi je.
Navodno redovito svjedoči tim događajima.
Kad je bio zadnji put?
SVJEDOK
Prije nekoliko tjedana u nebu sam vidio vatrenu kuglu
koja je naglo skrenula.
Srećom, imao sam mobitel i uspio sam je snimiti.
Snimio ju je.
VOJNA PILOTKINJA
Snimio ju je?
Tako je.
- Imate li je? - To moramo vidjeti.
Da vidimo.
Da je išla ravno, mislio bih da je meteor ili avion,
ali oštro je skrenula.
Kretala se u mom smjeru, ali skrenula je za 90 stupnjeva.
To nije moguće.
Nestala je.
ISTRAGA IZVANZEMALJACA
Već ste to vidjeli?
- Već ste to vidjeli? - Da.
- Ovdje? - Ovdje, na otoku.
Nedavno sam to uspio i fotografirati.
Nekakav objekt lebdio je točno iznad mene.
Možemo vidjeti?
Da.
Ovo je taj objekt.
Fotografirao sam ga ujutro.
Bio sam u šumi na otoku i fotografirao sitne životinje.
Fotografirao sam sitne životinje, a ovaj objekt lebdio je iznad čistine.
Priznat ću da sam, čim sam ga snimio...
Čim sam ga snimio, uplašio sam se i pobjegao.
A ovi tragovi...
Krugove u žitu prije su nazivali gnijezdima letećih tanjura.
Da!
Bilo ih je u Australiji, Novom Zelandu i drugdje.
Jako čudno.
- Niste vidjeli da ih netko radi? - Ne.
Ima i drugih svjedoka?
- Je li još tko vidio te kugle? - Da.
Oko 50 % stanovnika otoka već je vidjelo ovaj fenomen.
Najbolje je kad imamo više svjedoka.
Još bolje kad imamo fotografije ili snimke.
Još bolje kad imamo fotografije, snimke, svjedoke
i fizičke dokaze mogućeg slijetanja tanjura.
To su podaci iz kojih se može razviti teorija.
Jesu li svjedoci uplašeni ili je to ovdje dio života?
Ne. Svi ljudi koji žive na otoku...
Svi stanovnici otoka...
Jesu li nekoga ozlijedili ili nekomu nekako naškodili?
- Ta svjetla? - Ne.
Samo... Ako se nekomu približe,
svatko će se uplašiti i pobjeći.
Samo se približe, a ljudi onda pobjegnu.
Nešto se u Barcareni spustilo s neba, prestravilo ljude i oni su pobjegli.
U Colaresu je priča potpuno drukčija. Ti su ljudi napadnuti.
Dakle, ovdje nitko nije nastradao. Zanima nas zašto dolaze.
- To nam je glavni cilj. - Da. Što žele?
Je li ovo mjesto po nečemu posebno, pa zato stalno dolaze?
Kako je ovo otok, a voda dobro provodi energiju...
Otok je okružen vodom,
pa im je lako sletjeti i posjetiti nas.
Što se tiče one snimke,
iz perspektive zrakoplovstva, što bi to moglo biti osim NLO-a?
- Meteor? Avion? - I ja se to pitam.
Meteor se uvijek kreće
i katkad iza njega možemo vidjeti trag.
Ne izgleda kao avion jer ta vatra, da je tako nazovemo,
obuhvaća cijeli objekt i ispred nje se ništa ne vidi.
Osim toga, to je okrugli, narančasti sjaj.
I stajao je.
- Stajao je. - A onda se maknuo.
Ali pogledaj brzinu kojom je promijenio smjer i nestao.
Avion to ne može.
Najsličniji je signalnoj raketi.
Ali kad nju ispucaš...
Pršti.
Ona poleti iz pištolja, počne padati i vidi se trag.
Toga ovdje nije bilo. Taj objekt samo je lebdio.
Da, dovoljno dugo da Jhonny izvadi mobitel i snimi ga.
A onda se počeo kretati. Rakete to ne rade.
Tako je. Samo je krenuo.
Kao da je otišao u suton
i nestao.
Danas si čula jedinstvene priče.
Da je pola stanovnika vidjelo te stvari,
da postoje snimke i fotografije...
Ne znam zašto ih viđaju, ali to je očito fizički događaj.
I to je stalna aktivnost u veoma dugom razdoblju,
a traje i danas.
OPREZ MJESTO SLIJETANJA NLO-A
Zašto postoje žarišta NLO-a?
Zašto se te stvari stalno vraćaju na ista mjesta,
katkad nakon više godina?
Je li tamo portal?
Nekakav sustav autocesta koji im služi kao ulaz i izlaz?
Možda ih zanimaju određeni ljudi koje onda prate u dužem razdoblju.
Možda u tim područjima ima resursa koji su im zanimljivi.
Ne znamo.
Ništa nam ne govore.
Možemo samo nagađati prema tome kako bismo mi reagirali u istoj situaciji.
Je li ovo povezano s Colaresom?
Polovica stanovnika vidjela ih je.
Nevjerojatno je da ih je vidjelo toliko ljudi.
Da. Ali ovdje nikoga nisu napali.
Nisu bili agresivni. Možda imaju više ciljeva.
Ako želimo otkriti razloge napada u Colaresu,
morat ćemo se vratiti nizvodno
i vidjeti što su prvi svjedoci i žrtve doživjeli tijekom tog događaja.
Sve je počelo u travnju 1977.,
kad su stanovnici otočnog sela u brazilskoj Amazoniji
počeli dojavljivati da vide svjetla u nebu
koja su navodno napadala ljude na tlu.
Brazilske zračne snage otišle su onamo.
Mjesecima su ispitivale svjedoke, prikupljale podatke,
proučavale mjesta na kojima su se te stvari dogodile.
Ljudi u Colaresu bili su prestravljeni.
Stotine ljudi pobjegle su jer su ih ti događaji preplašili.
A većina nije javno progovorila o tome.
Mnogi su otišli u glavni grad savezne države, Belém.
Pokušali su nastaviti živjeti.
Kao brojnim drugim očevicima u svijetu, rugali su im se. Nisu im vjerovali.
Mislim da sam dobar novinar.
Znam ohrabriti ljude da progovore.
To je vještina.
Da biste ohrabrili ljude da progovore o nečemu o čemu ne žele
potrebno je umijeće koje sam ja usavršio.
Jako sam uzbuđen što sam dobio ovu priliku.
- Puno ti hvala. - Nema na čemu.
Ona je simbol.
Ta fotografija obišla je cijeli svijet. Čitam o njoj zadnjih 30 godina.
Napokon ćemo uživo razgovarati s najpoznatijom svjedokinjom.
Da.
Jedna osoba lice je cijelog tog incidenta.
Zove se Aurora. Pretrpjela je prepoznatljive ozljede.
Ona je utjelovljenje incidenta u Colaresu.
Ali više od 40 godina odbijala je reći što joj se dogodilo.
- Hvala. - George, izvoli.
Znamo da je bilo teških ozljeda, ali ne znamo koja je bila namjera.
Je li to bio napad ili nešto sasvim drugo?
SVJEDOKINJA
Vratimo se u taj dan.
Gdje ste bili, što ste vidjeli i što se dogodilo?
Vratimo se u 1977.
Gdje ste bili, što se dogodilo...
- Da. Tada sam imala 18 godina. - Dobro.
Ondje je bio... Ne znam stoji li i danas. Ondje je bio golemi, visoki kesten.
Prala sam posuđe i vidjela jarko svjetlo iznad kestena.
Iznad stabla kestena.
Jasno sam vidjela da se to čudo okreće.
Ovako, rotiralo se.
Disk sa svjetlima koja mijenjaju boje. Okretao se?
Oblik nalik disku sa svjetlima? Pogodila vas je tanka zraka svjetlosti?
Tako je.
Kad sam vidjela taj stroj iznad kestena, samo sam stala.
Kad sam vidjela tu zraku na sebi, prestravila sam se.
Podigla sam pogled i crvena zraka pogodila me u prsa.
Imala sam osjećaj kao da me probola igla.
Osjetila sam ubod, znate?
Kao da me netko ubo iglom.
Kao da ju je ubola igla.
Kad me pogodila u prsa, jako je zapeklo.
Istovremeno sam osjetila miris etera.
Kod svakog slučaja tražimo mjerljive fizičke manifestacije.
Miris je jedna od njih.
Gdje je god bilo aktivnosti NLO-a, ljudi su osjetili snažne mirise.
Osjetili su miris metala ili elektroničkih uređaja.
Neke su ljude odveli na brodove radi medicinskih zahvata
i osjetili su miris antiseptika, kao u bolnici.
Drugi su osjetili snažne cvjetne mirise,
kao da su ih pustili da ih smire.
Kako su liječnici reagirali kad su vidjeli ozljedu?
I on je osjetio eter.
Tijekom pregleda rekao mi je da osjeti i miris te tekućine.
Imala sam tri rupe. Tri rupe u prsima.
Imate li dokaze? Jesu li još vidljive?
- Imate li ožiljak? - Slabo se vidi. Ovdje je, na prsima.
Malo.
I nisam bila jedina. Ima i drugih u Jurunasu.
Kod vas i Colaresa jedna je stvar neobična.
U cijeloj povijesti tematike NLO-a neobično je da napadaju ljude.
Ne razumijemo zašto se to ovdje dogodilo. Što se događalo?
Pa, ne znam.
Ne bih vam znala reći koji je razlog napada.
Ljudi na ulici pitali bi me: „Misliš da su ti možda htjeli uzeti krv?”
Ovo je jako slično slučajevima sakaćenja stoke.
Nešto dođe s neba, izreže ih
i uzme uzorke različitih dijelova krvi i tijela.
Nekakva napredna civilizacija koja ima tehnologiju kakvu mi nemamo
nameće svoju volju slabijoj civilizaciji, a to smo u ovom slučaju mi.
Ali zasad je to samo teorija.
Trebamo više podataka da bismo saznali što je to zapravo bilo.
Istražitelj iz Beléma spojio nas je s gospođom Laurom,
koju su također napala svjetla u nebu.
Želim čuti njezinu priču
i vidjeti koliko se podudara s pričom koju je George čuo.
SVJEDOKINJA
Ovdje sam prije živjela.
Ovdje je prije živjela.
Koliko ste se često...
Jeste li se vraćali ovamo prije nego što smo vas mi zamolili?
Ne, nikad.
Malo sam skeptična.
Jesu li to bili baš izvanzemaljci?
Je li to bilo nešto drugo?
Moguće je da postoje druga objašnjenja.
Dakle, što se ovdje dogodilo?
Noć je bila puna zvijezda. Bilo je predivno.
Gledala sam zvijezde.
Pričinilo mi se da vidim zvijezdu padavicu, jarko svjetlo.
Ali krenula je u mom smjeru. I ovdje me obasjala.
I zaboljelo je.
Kakav je to bio osjećaj?
Kao da me opekla.
Bilo je strašno. I kao što sam rekla, odmah sam pobjegla u kuću jer je boljelo.
Kako je svjetlo izgledalo kad se približilo?
Je li bilo bijelo, crveno ili neke druge boje?
Bijelo. Bilo je to bijelo svjetlo.
Vidjeli ste kako se spušta i pogađa vas ili ste samo osjetili vrućinu?
Ne, krenulo je prema meni i pogodilo me.
Došlo je kao da pada, razumijete?
Pogodilo me i osjetila sam udar.
Ovdje imam ožiljak od toga.
Smijem ga vidjeti?
Dva su ožiljka.
U tom sam trenutku osjetila
koliko je to utjecalo na nju i njezinu obitelj.
Dovoljno da napusti svoj dom te da i danas utječe na nju.
Je li to bilo namjerno ili se samo našla na krivom mjestu u krivo vrijeme?
Kad sam čuo priču o Aurori i drugima iz Colaresa,
činilo se da ih te letjelice gađaju laserskim zrakama.
I da, postoji zraka svjetlosti, ali u njoj, kako mi je ona opisala,
bila je nekakva nit i kuka
koja joj se zabila u prsa i uzela uzorke.
To nije samo napad naslijepo.
Priča je jako slična Laurinoj.
Vidjela je kako se zraka svjetlosti spušta.
Opekla ju je po prsima i ostavila ožiljak u obliku slova V.
Još se vidi.
Nije vidjela samu letjelicu i ništa se nije čulo.
Sjeća se samo svjetla i da ju je peklo.
Je li bila dijete kad se događalo ono u Colaresu?
Za vrijeme onog u Colaresu, da.
Ali napadnuta je kao odrasla osoba.
To se dogodilo desetljećima nakon Colaresa.
Ali i danas se događa.
Baš čudno. To nisam znao.
Svjesni smo da ovdje ima nove aktivnosti NLO-a.
Stalno su nam govorili da su napadi, koji su počeli 1977., prestali.
To je bilo 1978., kad je zaključena operacija Prato.
Što učiniti s tako čudnom pričom očevidaca?
Možemo li je ikako potvrditi?
Bila sam policajka. Izjave svjedoka nisu uvijek pouzdane.
Jer sjećanje je varljivo.
Prema mom iskustvu, kad ljudi progovore o ovakvim stvarima,
govore ono što misle da je istina.
- Da. - Ali to nije nužno istina.
Thiago nam dogovara sastanak s još jednom osobom.
S novinarom Carlosom Mendesom.
Bio je u Colaresu dok su zračne snage provodile istragu.
Vidio je što rade, s kim razgovaraju i kakve podatke prikupljaju.
Kao novinar se nadam da ćemo se,
iako ne govorimo isti jezik, razumjeti.
I danas je teško pratiti ovu priču, a kamoli prije.
U Brazilu je tada vladala vojna diktatura.
Priča je zataškana.
„Ovdje nemate što vidjeti. To su gluposti. Nije to ništa. Idemo dalje.”
Većina novinara u Brazilu povjerovala je Brazilskim zračnim snagama.
Carlos nije.
Carlose, George Knapp. Drago mi je.
Carlos Mendes pratio je priču 1977.
Otkrili smo da je otada prati.
Vee i ja pokušavamo saznati koliko je ljudi vidjelo objekte,
koliko je ljudi ozlijeđeno i na kojem se to području događalo.
U 20-ak općina u državi Pará.
U 20 gradova.
Priče su vrlo slične,
a ispričali su ih ljudi koji se ne znaju i žive na 300 – 400 km udaljenosti.
U kojem razdoblju?
Koliko je to trajalo?
Istraga je trajala od lipnja 1977.
do kolovoza 1978.
Trajala je više od godinu i pol.
Službena je priča da su zračne snage istraživale incidente oko četiri mjeseca
i da je sve prestalo.
Carlos nam kaže da to nije točno,
da je istraga zapravo trajala puno dulje.
Pričajte nam o istrazi brazilske vojske. Što ste vidjeli i o čemu ste izvještavali?
Jesu li surađivali?
Bio je to veoma napet odnos.
I zastrašivali su me.
Satnik Hollanda pozvao me na razgovor.
Pokušao me otjerati s otoka.
„Ovo nije mjesto za novinare.”
Satnik Uyrangê Hollanda
bio je zapovjednik koji je vodio operaciju Prato.
„Prato” znači tanjur.
Kao predstavnik vojne diktature
satnik Hollanda imao je stroge naredbe da pazi kakve će se vijesti širiti.
Do 1997. šutio je o svojim iskustvima,
a onda je istraživačima NLO-a rekao što je vidio.
Sonda je letjela nepredvidivo. Nije letjela ravno.
Kao da se ljuljala.
- Je li to dokumentirano i fotografirano? - Jest. I snimljeno.
Objesio se tri mjeseca nakon intervjua.
Brazilske zračne snage sastavile su golem izvještaj.
Znam da je dosta toga otišlo u SAD jer sam te podatke vidio.
Nakon pada diktature Brazilske su zračne snage SAD-u dale
riznicu informacija o incidentima u Colaresu.
Brazil je mnogo toga proslijedio SAD-u, odnosno Obrambenoj obavještajnoj agenciji.
Vidio sam dio tih dokumenata. Nijedna stranica nije objavljena.
Mislite li da su dali sve
i da nisu zadržali kopije snimki, fotografija i ostaloga?
Uzeli su najvažnije stvari. Glavne događaje.
Šesnaest sati snimaka snimljenih u 32 dana istrage.
Tko su oni? Tko je to uzeo? Znate li?
CIA.
Već sam čuo glasine da postoje snimke
dramatičnih napada NLO-a u okolici Colaresa
i da su te snimke stigle u SAD.
Ali što je točno snimljeno?
Zašto su ti dokazi i dandanas skriveni?
I što je još brazilska vojska vidjela
za vrijeme 15-mjesečne istrage?
Nadam se da ćemo odgovore naći na otoku
na kojem su zračne snage vodile operaciju.
- Koliko si izvještaja pročitao? - Oko tisuću stranica.
- Tisuću? - Da.
To je službeni dokument?
Stotine su stranica dokumenata, fotografija, crteža i svjedočanstava.
DOBRO DOŠLI U COLARES
Putem sam nazvao osobu koja radi za jednu agenciju.
Pitao sam: „Gdje je film? Spominju se stotine sati filma.”
Rekao je: „Ukrao ga je netko iz SAD-a.
Jedna troslovna agencija. Pogodi koja.”
Ja to znam jer je druga troslovna agencija pokušala doći do njih, ali odbili su ih.
Imate li kakve kontakte iz vojske?
Vjerojatno više nisu aktivni.
Ne žele razgovarati s nama.
Vojska ima svoju strukturu. Tamo nema kršenja pravila.
Ali nadam se da ćemo naći nekoga
tko želi razgovarati i sudjelovao je u toj operaciji.
Točno ovdje NLO-i su dolazili i odlazili?
Da. Ovdje je sve to počelo.
I operaciju Prato vodili su ovdje?
Da. Vojska je imala bazu na ovoj plaži i na onom otoku.
Da sam 1977. bio na ovoj plaži, što bih vidio u vodi? Što su oni vidjeli?
Stotine NLO-a različitih oblika.
Bilo je kugli i diskova.
Vojska je bila ovdje
da bi vidjela kako NLO-i ulaze i izlaze iz vode
te prolaze kroz grad.
Da bi istražila što se događa.
Takva reakcija vojske bila je neobična, ali ne i neviđena.
U SAD-u za vrijeme Drugog svjetskog rata
u Los Angelesu je naređena baražna paljba na potencijalne NLO-e
poznata kao Bitka za Los Angeles.
Vojska je aktivirala protuzračne topove koji su zapalili nebo iznad Hollywooda.
A kad je neobična letjelica nazvana Petrozavodska meduza
preletjela preko sela na jezeru u SSSR-u,
Kremlj je pokrenuo veliku državnu istragu tog fenomena
koja je trajala više od 20 godina.
Ako su željeli izazvati reakciju da vide što ćemo učiniti, uspjeli su.
Ljudi će reći da su ovo neobrazovani seljaci,
da su prevareni, da je to vojna tehnologija
ili da su krivo protumačili prirodni fenomen.
- Što ti kažeš? - Ni danas nemamo takvu tehnologiju.
Kako smo je onda mogli imati 1977.?
VOLIM COLARES
Nakon malo raspitivanja dobila sam ime kapetana broda.
- Zdravo. - Zdravo.
Možemo razgovarati?
Da.
Prevozio je vojne dužnosnike na otok i s njega.
Ondje su imali bazu za vrijeme napada.
Kakvo je bilo raspoloženje? Jesu li bili uplašeni ili nervozni?
PREVODITELJICA
Jedan od satnika koji je bio s nama na zadatku
rekao je da nema opasnosti, da je sve u redu.
Ali nakon dva tjedna počeli smo nositi oružje,
a čak su i mene naoružali.
Bila sam u borbi i bila sam okružena civilima u borbi.
Civile se naoružava samo u najgorim situacijama.
Očito su se bojali za svoju sigurnost.
Osjećali su nelagodu.
Dakle, što ih je to toliko izbezumilo ili uplašilo
da naoružaju kapetana broda, civila koji ne zna rukovati oružjem?
Tko je sve bio s vama na brodu kad ste išli onamo?
- Tko je bio s vama na brodu? - Bili smo petorica.
Hollanda, Luciano i još dvojica čija sam imena zaboravio.
Luciano je bio znanstvenik.
- Je li koji od njih bio Amerikanac? - Mislim da jest. Svi su bili vojnici.
Jesu li imali kamere?
Kad bi ih postavili, vidjeli bismo samo svjetla.
Ali na ekranima bismo vidjeli i oblike.
Kako su izgledali?
Izgledali su kao vrše za rakove.
Vrša za rakove izgleda kao šešir, kao tanjur.
Svi su govorili da je to svemirski brod.
- Jeste li se bojali? - Pa, čudno sam se osjećao, kao da...
Katkad bih se vratio kući s glavoboljom.
- Što je Amerikanac radio? - Što je Amerikanac radio?
Radio je na ekranu, s bićima iz svjetla.
Nisu razumjeli njihove glasove.
Zvuk je bio nejasan.
Tako je zvučalo.
Je li to bio jezik ili samo zvukovi?
Da, bio je to jezik.
Znači, i vi ste to čuli?
Jesam.
Je li vas itko tražio da šutite o tome?
Pred sam kraj, dok smo radili,
rekao mi je da on ide i da će me mnogi htjeti intervjuirati,
ali da nikomu ništa ne kažem.
Dobro. Idemo natrag.
Očito se svašta događalo. Ovdje je bilo puno vojske.
Šest mjeseci vodili su tu operaciju na otoku.
Zašto je istraga naglo prekinuta?
Gdje su snimke? Rosil je rekao da postoji zvučni zapis.
Možda George zna nekoga tko bi nam mogao pomoći.
Kako si provela jutro?
Kapetan broda potvrdio mi je neke stvari.
Prevozio je ljude na otok, ali ne samo Brazilce, nego i Amerikanca.
Sumnjali smo da su Amerikanci bili ovdje.
Činjenica da su Amerikanci sudjelovali
u istrazi Brazilskih zračnih snaga koja se bavila događajima u Colaresu
znakovita je.
Potvrđuje mnoge sumnje
da je vlada SAD-a umiješana u ovo na globalnoj razini.
Nakon nekoliko tjedana počeli su nositi oružje.
Što je najbolje, naoružali su i kapetana.
Vojnici su ga naoružali?
Naoružali su ga.
To je znakovito. Shvatili su to kao prijetnju.
I pokušavali su komunicirati.
Ti ljudi pokušavali su komunicirati na jeziku koji su bića govorila?
- Da. - Taj jezik nije zvučao ljudski?
Tako je. Sjeća se kako je zvučao.
- Čovječe... - Da, nikad to nisam čula.
Nekoliko stvari.
Kao prvo, mi Colares doživljavamo kao drevna povijest.
To nije drevna povijest.
Iste takve aktivnosti ima i dandanas,
a dobar dio se, kako tada, tako i sada, događa oko vode.
Ljudi misle da je to bilo istraživanje ili prikupljanje uzoraka.
Moguće je da ih nisu namjerno ozlijedili, već da su to bile nuspojave ove operacije.
Ali dojmile su me se i izjave kapetana broda.
Unatoč svemu što se događalo, bilo je pokušaja komunikacije.
DOBRO DOŠLI U COLARES
Goruće je pitanje koja je bila svrha poruke?
Što je snimljeno i tko ima snimku?
Znam da je jedna troslovna agencija
pitala drugu troslovnu agenciju što zna,
a ona im je zalupila vratima.
Netko ima snimke. Netko ima dokumente.
Netko ima glasovne snimke.
Nazvat ću neke ljude koji bi trebali znati gdje su
da vidim mogu li nešto učiniti.
Što više informacija otkrijemo javnosti,
to će sve biti jasnije i bit ćemo bliže odgovorima.
ZAPAD PENNSYLVANIJE
Prije odlaska iz Brazila čuo sam se s insajderom
koji je spreman reći što zna o NLO-ima, s Christopherom Mellonom.
Chris Mellon i ja u kontaktu smo zadnjih pet i pol do šest godina.
Deset je godina bio na Capitol Hillu.
Bio je viši dužnosnik Odbora Senata za obavještajne službe i oružane snage.
Bio je okružen osjetljivim informacijama.
Chris je ključan igrač,
ali javnost ne zna što radi jer gotovo sve radi iza kulisa.
Siguran sam da Chris Mellon zna puno više o temi NLO-a nego što smije reći.
Iza zatvorenih vrata slušao je izjave koje su se davale pod zakletvom.
Znam da je imao pristup
vrlo povjerljivim i osjetljivim dokumentima i materijalima.
- Zdravo. - Zdravo.
U Brazilu smo čuli da su zračne snage
zaplijenile ili snimile snimke NLO-a koji ulaze i izlaze iz vode
te da je nešto od toga završilo u SAD-u.
Ali nitko ne zna gdje su.
Ti imaš bolje kontakte od mene.
Zna li to netko?
Čak i najupućeniji insajderi, da ih tako nazovemo,
tvrdili su da ne znaju ništa o tome.
Ali bilo je ozljeda za koje se čini da su nanesene namjerno.
Kao što mi koristimo svjetlost za prikupljanje podataka o planetima,
oni možda koriste svjetlosne zrake
za mjerenje kemijskih i bioloških svojstava.
I ti misliš da prikupljaju uzorke?
Tako se činilo.
Mnoga svjedočanstva zvuče kao da je netko provodio istraživanja
ili uzimao uzroke.
Chris Mellon, sa svim svojim insajderskim znanjem,
slaže se s našom teorijom da su u Colaresu prikupljali uzorke.
To nisu samo izjave svjedoka koji su doživjeli tu strahotu 1977.
To kaže naš bivši visokorangirani obavještajac.
Ovo nismo ni spominjali, ali vratimo se slučaju Tic Tac.
Dave Fravor je rekao da se činilo da taj objekt zuji nebom
i pokušava komunicirati s nečim pod vodom.
Da.
Čuli smo da su i u Brazilu ulazili i izlazili iz vode.
Je li to vjerodostojno?
Svakako ima puno aktivnosti.
Naša je mornarica naišla na anomalije pod vodom.
Imamo i slučajeve s nuklearnim podmornicama.
Detektirale su velike anomalije pod vodom.
Kako voda čini većinu površine planeta, savršeno je skrovište.
Chris Mellon ima pravo.
Tri četvrtine Zemlje pokrivene su morem.
Ako ste stranci
i želite izbjeći znatiželjne poglede, sakrit ćete se onamo.
Prema Chrisu Mellonu i svim dokazima koje smo prikupili,
misterij njihova dolaska mogli bismo riješiti zaronom u more.
Nastavit ću tražiti nestale snimke iz Colaresa
jer mislim da sadrže ključne tragove o povezanosti NLO-a i vode.
Ali kod kuće je iskrsnulo nešto čemu se moram posvetiti.
Vratio sam se u Las Vegas i imam važno otkriće.
Jeremy Corbell istraživač je NLO-a s kojim katkad surađujem.
Šalju nam puno snimaka.
Ovo je snimilo osiguranje u američkoj vojnoj bazi na Bliskom istoku.
Unutar baze nalazi se još jedna baza.
Jedna troslovna obavještajna agencija ima bazu unutar baze.
Nešto je u noći prolebdjelo kroz bazu.
Osiguranje je to pratilo kamerom.
Ne vidi se golim okom. Imaju termalnu snimku.
I to je najčudniji i najjeziviji NLO koji sam ikad vidio.
Ovo je termalna snimka. Nije se vidio golim okom.
Nekoliko je puta promijenio temperaturu dok je lebdio strogo čuvanom bazom.
Izgleda kao meduza.
Vlada nije odobrila da se ova snimka objavi.
Čuvali smo je jer želimo zaštititi ljude koji su nam pomogli doći do nje.
Htjeli su je podijeliti s javnošću i zaključili da nam mogu vjerovati
te da nećemo razotkriti svoje izvore.
Malo sam nervozan.
Nikad ne znaš
koliko će se važni ljudi naljutiti kad ovo izađe u javnost.
Prije nego što otkrijem ove dokaze,
moram provjeriti mogu li nesvjesno ugroziti svoje izvore.
Ovako, imam osjetljivu snimku s osjetljivog mjesta.
Navodno iz tajnog zatvora.
Jako čudan NLO.
Da ti to pokažem, bi li to morao prijaviti CIA-i?
Pa, ne.
Nemam nikakve obveze jer je ja nisam snimio.
Dakle, ne. Nemam obvezu. Više ne radim za njih.
Snimka nije označena kao povjerljiva.
Kao novinar pokušavam odlučiti
je li vrijedno rizika pokazati je javnosti?
Ako je snimljena u sklopu objekta CIA-e, to je njihovo vlasništvo.
Oni odlučuju žele li da to bude tajna, stroga tajna ili povjerljiv dokument.
Nije posao civila procjenjivati koliko je što povjerljivo.
Ima li smisla da postoji tajni zatvor u sklopu vojne baze na Bliskom istoku?
Da.
Dođi, pokazat ću ti je.
Ovo je termalna snimka. Snimljena je noću.
Čudno, zar ne?
Prešao je cijelu bazu.
- Ako je snimka stvarna, ovo je bomba. - Da.
Ali samo da znaš, budeš li opet razgovarao s izvorom,
reci mu je da je samo snimanje u sklopu tajnog zatvora
kazneno djelo.
Zaštititi izvor glavni je posao istraživačkog novinara.
Ako jednom otkriješ izvor, gotov si.
Pročut će se da nisi pouzdan i ljudi neće s tobom dijeliti informacije.
Nikako ne možeš odgovarati za snimku koju posjeduješ.
- Ti je nisi snimio. - Da.
- Odgovarat će izvor. - Da, znam.
Ovo je etičko pitanje.
Trebam li zaštititi izvor od njega samog?
Treba znati u što se upušta.
- Zna. - Ne šalim se.
Zabrinut sam, ali imam i dužnost prema javnosti.
Mislim da ovu snimku treba objaviti.
Mislim da je došao taj dan i da ćemo je objaviti.
GEORGEOV DOM
Nova snimka digla je zaljubljenike u NLO-e na noge.
Navodno je snimljena u američkoj bazi u Iraku
i na njoj vidimo nešto nalik meduzi kako lebdi zrakom.
Objavili smo snimku s meduzom i stvarno je odjeknula.
Brzo se proširila svijetom.
Istražitelji NLO-a Jeremy Corbell i George Knapp
domogli su se vojne snimke NLO-a.
Kad ga pogledaš, zapitaš se što je to.
Nadam se da nismo pogriješili.
Prijevod titlova: Domagoj Južnić